lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv fi lv lt nl uz lv hbs_lat es hbs_lat id lv lv lv lv lv nb lv lv es uk es en en en lv lv lv lv lv nl lv lv lv lv lv lv lv lv en lv nb lv en ro nb lv en lv nb lv en lv ru lv en it pl lv en ro nb lv en en nb lv lv lv lv en pt nb lv lv en lv es lv en lv ru lv lv en en lt en lv lv lv lv lv lv lv es lv es lv lv lv az en lv ceb lv lv lv lv lv lv lv fi de lv nl lv lv lv de sk en sk hbs_lat lv lv sk hbs_lat uk en en lv id es es en lv lv
Desmit skandalozākie plaģiāta gadījumi mūzikā
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2015. gada 11. marts 14:45
EKSKLUZĪVI TVNETUzvarēt ļaunumu. Krievu karikatūrists izsmej Putina režīmu
Izdota grāmata par Harija Liepiņa dēla pavadītajiem gadiem psihiatriskajā slimnīcā
Alvis Hermanis par vilšanos Krievijas krievos un Artusa Kaimiņa atgriešanos teātrī
Daudzsološā aktrise Elīna Vaska izgājusi pie vīra
"Nopelnīt ar "TikTok" var, un ļoti labi!"
21. gadsimta slavenības: tiktokeri. Intervija ar @jushkapadrushka
Pašmāju "velni" prezentēs savu otro studijas albumu
George Harrison «My Sweet Lord»
Slavenajam bītlam Džordžam Harisonam (George Harrison) veiksmīgi izdevās sākt solokarjeru pēc lieliskā četrinieka pajukšanas. 1970. gadā klajā nāca viņa plate «All Things Must Pass», kurā iekļauta arī dziesma «My Sweet Lord», kurai drīz vien klausītāji sameklēja līdzinieku - meiteņu grupas «The Chiffon» dziesmu «He’s So Fine». 1976. gadā tiesa lēma, ka abas dziesmas ir identiskas, un Harisons bija spiests šķirties no ievērojamas summas.
The Strokes «Last Night»
Lai arī «The Strokes» slavenais singls «Last Nite» (2001) muzikāli ir ļoti līdzīgs Toma Petija «American Girl», tiesu darbi šajā lietā nesekoja. Taču nevar noliegt, ka dziesmas skan ļoti līdzīgi, kas godu Džulianam Kasablankasam (Julian Casablancas) un kompānijai nedara.
Laikam nav nevienas «Oasis» dziesmas, kurā nebūtu atrodamas tiešas norādes uz «The Beatles», «T-Rex» vai «Kinks». Tiesa, dziesma «Shakermaker» no debijas plates nokopējusi vairākus elementus no «The New Seekers» skaņdarba «I’d Like to Teach the World to Sing». Brāļiem Galaheriem bija jāšķiras no pusmiljona.
The Beach Boys «Surfin’ U.S.A.»
Nav šaubu, ka The Beach Boys «Surfin’ USA» un Čaka Berija «Sweet Little Sixteen» ir teju identiskas dziesmas. Arī tiesa lēma, ka brāļiem Vilsoniem no 1966. gada jādalās ienākumos ar Čaku.
Coldplay «Viva la Vida»
Slavenais ģitāras virtuozs Džo Satriani iesūdzēja tiesā britu poproka grupu «Coldplay», jo uzskatīja, ka «Grammy» balvai nominētā grupa ir piesavinājusies vienu no viņa dziesmām «If I Could Fly». Vēlāk arī Kets Stīvens nāca klajā ar paziņojumu, ka dziesma līdzīga viņa hitam «Foreigner Suite». Beigās visi vienojās, ka visas šīs dziesmas izklausās kā 18. gadsimta itāļu komponista Džovani Batistas Pergolezi skaņdarbs «Se tu m’ami».
Red Hot Chili Peppers – «Dani California»
Mūziķis Toms Petijs bija pietiekoši iejūtīgs un neiesūdzēja tiesā grupu «Red Hot Chili Peppers» par dziesmu «Dani California», taču šīs un Petija 1993. gada dziesmas «Mary Jane’s Last Dance» līdzības ir nepārprotamas.
Sam Smith «Stay With Me»
Britu dziedātājs Sems Smits (Sam Smith) pavisam nesen piekritis maksāt Tomam Petijam daļu no ieņēmumiem par dziesmu «Stay With Me», kas ir līdzīga Petija 1989. gada hitam «I Won't Back Down». Avīze «The Sun» vēsta, ka Smitam un Petijam oktobrī izdevies vienoties bez tiesāšanās. Petijs un komponists Džefs Linns katrs saņems 12,5% no Smita dziesmas ieņēmumiem. ASV Komponistu, autoru un izdevēju biedrības mājaslapā norādīts, ka «Stay With Me» galvenie autori ir Smits, Petijs, Linns un Džimijs Neips.
«Kad tika izlaists Sema singls, daudziem mūziķiem bija skaidrs, ka starp abām dziesmām ir daudzas līdzības,» atklāja anonīms informācijas avots. «Kad tas tika norādīts Sema komandai, viņi nestrīdējās, bet piedāvāja sadalīt ienākumus.»
«Tas nebija apzināti. Mūziķi bieži iedvesmojas cits no cita. Sems un viņa komanda bez kurnēšanas uzņēmās atbildību, kad tas bija vajadzīgs,» uzsver informācijas avots.
Līdz šim pārdoti gandrīz četri miljoni singla «Stay With Me» kopiju.
Robin Thicke «Blurred Lines»
Losandželosas tiesa atzinusi Robina Tika (Robin Thicke) un Farela Viljamsa dziesmu «Blurred Lines» par soulmūzikas dziedātāja Mārvina Geija (Marvin Gaye) skaņdarba plaģiātu. Tiesa nolēma, ka Tikam un Viljamsam Geija ģimenei jāizmaksā kompensācija 7,3 miljonu ASV dolāru apmērā, kas veido gandrīz pusi no «Blurred Lines» nopelnītās autortiesību atlīdzības. Losandželosas federālā tiesa atzina Geija ģimenes prasību, apstiprinot, ka «Blurred Lines» līdzinās soulmūziķa 1977. gada hitam «Got to Give It Up» un pārkāpj dziesmas autortiesības.
«Blurred Lines» bija viens no 2013. gada lielākajiem hitiem, nonākot vairāku desmitu valstu mūzikas topos.
Deviņdesmito gadu sākumā grupa «The Hollies» iesūdzēja tiesā tolaik jauno apvienību «Radiohead» par to, ka singls «Creep» kopē 1972. gada dziesmu «The Air That I Breathe». «The Hollies» uzvarēja. Nav brīnums, kāpēc Toms Jorks nespēlē koncertos šo dziesmu.
John Fogerty – «The Old Man Down the Road»
1993. gadā ierakstu kompānijas «Fantasy Records» īpašnieks Sols Zencs (Saul Zaentz) iesūdzēja tiesā leģendāro amerikāņu rokmūziķi Džonu Fogertiju (John Fogerty), uzskatot ka viņa 1985. gada singls «The Old Man Down The Road» izklausās pārāk līdzīgi grupas «Creedance Clearwater Revival» 1970. gada dziesmai «Run Through The Jungle». Tas varbūt nebūtu tik dīvaini, ja Džons Fogertijs pats nebūtu savulaik bijis «krīdensu» dalībnieks. Tiesā viss tika atrisināts par labu Fogertijam, un tika radīts precedents.
Pašmāju "velni" prezentēs savu otro studijas albumu
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Noklausies! "Raxtu Raxti" laiž klajā singlu "Sajāj tautas, sarīb zeme"
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
Dziesminieks Haralds Sīmanis dzimtajās Cēsīs - ar jaunu albumu "Pa apli"
FOTO Dziedātāja “LP” sniedz koncertu “Arēnā Rīga”
Arstarulsmirus izsakās par seno konfliktu ar reperi Ozolu
“Tautumeitas” izsludina rudens koncerttūri
Mežaparka estrādē filmas uzņemšanas vajadzībām izskan “Rīga dimd”
Starptautisko Baltijas baleta festivālu atklās ar krāšņu un plašu programmu
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa